stanford-oval/wikipedia huggingface dataset:
Tekken 6
Hahmot

Harada on sanonut, että Tekken 6:ssa on 41 hahmoa eli eniten mitä on koskaan nähty Tekken-peleissä. Lähes kaikkien Tekken 5: Dark Resurrectionin hahmojen lisäksi pelissä tulee olemaan muutama uusi hahmo. Seitsemän uutta hahmoa on vahvistettu, mukaan lukien kaksi vastustajaa, joiden pelattavuudesta ei vielä ole tietoa. Ensimmäinen on Zafina, intialainen nainen, jonka liikkeitä Harada kuvaili hämähäkkimäisiksi. Zafina osallistuu turnaukseen estääkseen ”kahden pahan tähden” törmäyksen. Toinen hahmo, Leo, soveltuu niin aloitteleville pelaajille kuin kokeneimmillekin pelaajille. Leon sukupuoli jää pelissä epäselväksi, hahmo esiintyy sukupuoleltaan neutraalisti, eikä sukupuoli selviä edes hahmon asuvalikoimasta. Kolmas vahvistettu uusi hahmo on espanjalainen mies nimeltä Miguel. Hänellä on suuri intohimo taistelemiseen. Neljäs hahmo Bob on mies, joka on tunnettu taistelumaailman nerona. Koska Bob ei pystynyt voittamaan isompikokoisia vastustajia, hän vetäytyi taistelemisesta hetkeksi keräämään itsellensä massaa, mutta silti ylläpitämään nopeutta. Bob osallistuu turnaukseen testatakseen uudelleen taitojansa. Pelin päävihollinen on Azazel, jonka tarinan on sanottu olevan kytköksissä Zafinan ja Julia Changin juonikuvioihin, sekä Jin Kazaman ja hänen isänsä Kazuya Mishiman välisessä torailussa. NANCY-MI847J on piilotettu välivihollinen, jonka tarina on hämärän peitossa.
Hahmot > Uudet hahmot

Bob
Leo Kliesen
Miguel Caballero Rojo
Zafina
Azazel (päävastus, ei pelattavissa)
NANCY-MI847J (päävastus pelattaessa Jin Kazamalla ja bonus-vastus, ei pelattavissa, paitsi kentän Millenium Tower aikana tarinapelissä.)
Jack-6 (Jack on ollut aiemminkin Tekken-sarjassa mutta Jackin versio muuttuu aina jokaisessa osassa, esimerkiksi Tekken 5:ssä Jack on Jack-5.)
Alisa Bosconovitch
Lars Alexandersson
Hahmot > Palaavat hahmot

| --- | --- |
 Anna Williams  Armor King  Asuka Kazama  Baek Doo San  Bruce Irvin  Bryan Fury  Christie Monteiro  Craig Marduk  Devil Jin  Eddy Gordo  Feng Wei  Ganryu  Heihachi Mishima  Hwoarang  Jin Kazama  Julia Chang  Kazuya Mishima :  King  Kuma  Lee Chaolan  Lei Wulong  Lili  Ling Xiaoyu  Marshall Law  Mokujin  Nina Williams  Panda (toinen puku Kumalta ja on Tekken 3 lähtien ollut Kuman toisena pukuna)  Paul Phoenix  Raven  Roger Jr.  Sergei Dragunov  Steve Fox  Wang Jinrei  Yoshimitsu
Aiheesta muualla

Tekken 6 MobyGamesissa (englanniksi)
The Love Guru

| The Love Guru |
| --- | --- |

Ohjaaja:  Marco Schnabel
Käsikirjoittaja:   Mike Myers  Graham Gordy 
Tuottaja:   Michael De Luca  Donald J. Lee Jr.  Mike Myers 
Säveltäjä:  George S. Clinton
Kuvaaja:  Peter Deming
Leikkaaja:   Lee Haxall  Gregory Perler  Billy Weber 
Pääosat:   Mike Myers  Jessica Alba  Justin Timberlake  Romany Malco  Ben Kingsley 
Valmistustiedot
Valmistusmaa:  Yhdysvallat, Kanada, Saksa
Tuotantoyhtiö:   Michael De Luca Productions  Paramount Pictures  Spyglass Entertainment Group  Nomoneyfun Films 
Levittäjä:  Paramount Pictures Netflix
Ensi-ilta:  2008
Kesto:  89 min
Alkuperäiskieli:  englanti
Aiheesta muualla
IMDb 
Elonet
AllMovie
The Love Guru on vuonna 2008 julkaistu komediaelokuva. Elokuvan pääosia esittävät muun muassa Mike Myers, Jessica Alba, Romany Malco, Meagan Good, Verne Troyer, Justin Timberlake, Telma Hopkins, Manu Narayan, John Oliver ja Ben Kingsley. Omana itsenään elokuvassa esiintyvät muun muassa Mike Myers, Mariska Hargitay, Jessica Simpson, Kanye West, Val Kilmer, Morgan Freeman, Rob Blake ja Deepak Chopra. Elokuvan on ohjannut Marco Schnabel. Elokuva oli taloudellinen floppi, sai huonot arvostelut kriitikoilta ja voitti kolme Razzie-palkintoa huonoimmasta elokuvasta, huonoimmasta miespääosasta ja huonoimmasta käsikirjoituksesta.
Aiheesta muualla

The Love Guru Internet Movie Databasessa (englanniksi)
The Love Guru Elonet.
| 0 | 1 | 2 |
| --- | --- | --- |
| Edeltäjä: Tiedän kuka tappoi minut | Huonoimman elokuvan Golden Raspberry -palkinto 2009 | Seuraaja: Transformers: Kaatuneiden kosto |
Teenage Mutant Ninja Turtles (videopeli)

| Teenage Mutant Ninja Turtles |
| --- | --- |

Kehittäjä:  Konami
Julkaisija:  JP Konami NA Ultra Games EU Palcom EU U.S. Gold
Säveltäjä:  Jun Funahashi (NES) Kris Hatlelid (DOS) Tony Williams (AST/C64)
Pelisarja:  Teenage Mutant Ninja Turtles
Julkaistu:  Famicom/NESJP 12. toukokuuta 1989NA kesäkuu 1989PAL 17. elokuuta 1990 Virtual ConsolePAL 16. maaliskuuta 2007NA 2. huhtikuuta 2007JP 1. huhtikuuta 2008
Lajityyppi:  tasohyppely, toimintapeli
Pelimuoto:  yksinpeli
Alusta:  NES, Amiga, Amstrad CPC, Atari ST, Commodore 64, DOS, MSX, ZX Spectrum, PlayChoice-10, Virtual Console
Jakelumuoto:  C-kasetti, pelimoduuli, levyke
Lisää peliartikkeleitaVideopelien teemasivulla
Infobox OK   : 
Teenage Mutant Ninja Turtles (tunnetaan myös nimellä Teenage Mutant Hero Turtles) on Konamin kehittämä ja Ultra Gamesin/Konamin NES:ille vuonna 1989 julkaisema toimintaseikkailupeli.
Peli perustuu suosituista teini-ikäisistä mutanttininjakilpikonnista kertovaan sarjakuva- ja animaatiosarjaan, ja se on samalla ensimmäinen sarjaan perustuva videopeli. Isossa-Britanniassa sarjan nimi muutettiin muotoon Teenage Mutant Hero Turtles, koska ohjelmien lapsille soveltuvuutta valvovat auktoriteetit tulivat siihen tulokseen, ettei lapsille tarkoitetun ohjelman nimessä saa käyttää japanilaisiin salamurhaajiin viittaavaa "ninja"-sanaa. Niinpä pelikin julkaistiin joissakin maissa, kuten Suomessa, nimellä Teenage Mutant Hero Turtles.
Kuva pelin NES-versiosta.
Teenage Mutant Ninja/Hero Turtles käännettiin myös monille kotitietokoneille, joihin lukeutuvat Amiga, Amstrad CPC, Atari ST, Commodore 64, DOS, MSX ja ZX Spectrum.
Peli on toimintaseikkailu, jossa on ylhäältäpäin kuvattu ulkomaailma sekä tasohyppelymäiset vaiheet rakennusten sisällä. Ulkona näkee myös kartan, ja eri rakennuksissa käymällä on tarkoitus saavuttaa jaksojen päämäärät. Apua saa karttaa katsoessa April O' Neilin kommenteista. Ulkona käyttöön saa myös auton. Pelissä voi vaihtaa kilpikonnaa missä kohtaa tahansa. Jokaisella kilpikonnalla on oma aseensa ja aseilla on (NES-versiossa) eri vaikutukset vihollisiin. Esimerkiksi Donatellon pitkä ja hidas ase on tehokas sopien usein loppuvihollisiin. Jos yksi kilpikonnista jää vangiksi, voi muilla jatkaa peliä. Kadonneita voi kuitenkin löytää ja pelastaa pelin myöhemmissä vaiheissa.
Vuonna 1989 Konami julkaisi myös kolikkopelin nimellä Teenage Mutant Ninja Turtles, mutta sillä ei ole yhtäläisyyksiä NES-peliin, ja samainen peli käännettiin myöhemmin myös NES:ille nimellä Teenage Mutant Ninja Turtles II: The Arcade Game.
Vastaanotto

Siinä missä alkuperäinen NES-versio sai hyvän vastaanoton, käännökset eivät sen sijaan saaneet kovinkaan hyvää palautetta peliarvostelijoilta.
Mikrobitin Jukka Tapanimäki antoi pelin NES-versiolle 80 pistettä sadasta kahteen kertaan. Saman lehden Niko Nirvi antoi myös DOS-versiolle samat pisteet.
Aiheesta muualla

Teenage Mutant Ninja Turtles MobyGamesissa (englanniksi)
Taina Haahti

| Taina Haahti> Henkilötiedot |
| --- | --- |
Syntynyt: 1960
Kansalaisuus:  suomalainen
Ammatti:  kirjailija
Kirjailija
Esikoisteos:  Kunnian kauppiaat (1996)
Aiheesta muualla

Löydä lisää kirjailijoitaKirjallisuuden teemasivulta
Taina Haahti (vuoteen 2002 Hyytiäinen, s. 1960) on suomalainen kirjailija. Hänen esikoisromaaninsa Kunnian kauppiaat ilmestyi 1996. Haahti toimii nykyään päätoimisena kirjailijana.
Haahti on valmistunut Helsingin kauppakorkeakoulusta kauppatieteiden maisteriksi ja hän on suorittanut myös valtiotieteen kandidaatin tutkinnon. Hän työskenteli kymmenkunta vuotta rahoitus- ja sijoitusalalla sekä toimi sen jälkeen kirjoittamisen ohessa kestävän kehityksen konsulttiyrityksen neuvonantajana. Haahti on kirjoittanut myös kolumneja esimerkiksi Helsingin Sanomiin.
Teoksia

Kunnian kauppiaat (1996 WSOY, nimellä Taina Hyytiäinen)
Näkymättömän nimissä (1997 WSOY, nimellä Taina Hyytiäinen)
Sankaripeluri (1999 WSOY, nimellä Taina Hyytiäinen)
Puhdas kertomus (WSOY 2002)
Operaatio Onni.  Helsinki:  WSOY, 2004.  ISBN 951-0-29620-1.
Ufo tapaus eli arvoitus nimeltä Antero (WSOY 2004)
Ron Tulinen (WSOY 2005)
Täyttä pimeyttä Xhafoniin (WSOY 2006)
Apaja (WSOY 2008)
Gladiaattorikoutsi (WSOY 2010)
Kaikki mitä tiedän huomisesta (Siltala 2011)
Koeaika (Siltala 2013)
Mariaanien hauta : romaani paremmasta elämästä (Siltala 2015)
Kolumnisti : rikosromaani (Crime Time 2017)
Siperian unia : romaani (Siltala 2018)
Strategi : rikosromaani (Crime Time 2019)
Aavikkotien hyypiö, nuortenromaani (Karisto 2021)
Aiheesta muualla

Kotisivut.
The Calling

| The Calling |
| --- | --- |

Tiedot
Toiminnassa:  2001–2005
Tyylilaji:  post-grunge, alternative rock
Kotipaikka:  Los Angeles, Kalifornia, Yhdysvallat
Laulukieli:  englanti
Entiset jäsenet:  Alex Band, laulu, kitara   Sean Woolstenhulme, kitara   Aaron Kamin, kitara   Billy Mohler, basso   Nate Wood, rummut  
Levy-yhtiö:  Sony BMG Music Entertainment   RCA records  
Aiheesta muualla
Kotisivut
Infobox OKNimi-testi OK: 
The Calling oli vuosina 2001−2005 toiminut yhdysvaltalainen yhtye. Yhtye perustettiin Los Angelesissa, Kaliforniassa. Yhtyeen perustivat ('01) Alex Band (laulu) sekä Aaron Kamin (kitara), kun Kamin tapaili Bandin siskoa. Perustamisen jälkeen Band ja Kamin allekirjoittivat sopimuksen RCA:n kanssa. Kun Sean Woolstenhulme (kitara), Billy Mohler (basso) ja Nate Wood (rummut) liittyivät yhtyeeseen, he nauhoittivat The Callingin ensimmäisen albumin. Heinäkuussa 2001 Camino Palmerosta tuli hittimenestys.
Band ja Kamin palasivat kesäkuussa 2004 levyllä Two. Kesäkuussa 2005 yhtye hajosi. Alex Band kertoi lehdistölle aikeistaan tehdä sooloalbumi.
Viimeinen tunnettu kokoonpano

Alex Band − laulu, kitara
Aaron Kamin − kitara
Viimeinen tunnettu kokoonpano > Entiset jäsenet

Sean Woolstenhulme − kitara
Billy Mohler − basso
Nate Wood − rummut
Diskografia > Albumit

Camino Palmero (2001,  RCA Records)
Two (2004,  RCA Records)
Diskografia > Singlet

Wherever You Will Go (2001)
Adrienne (2002)
Could It Be Any Harder (2002)
Our Lives (2004)
Things Will Go My Way (2004)
Anything (2004)
Diskografia > Muut

Daredevil Soundtrack (2003,  kappale "For You")
Why Don't You and I (Alex Band and Santana) (2003)
Aiheesta muualla

The Callingin virallinen kotisivu
The Calling lyriikoita
Vigo

| Vigo |
| --- | --- |

 lippu:  vaakuna
 Vigo
 Koordinaatit: 42°14′10″N, 8°43′36″W 
Valtio:  Espanja
Itsehallintoalue:  Galicia
Maakunta:  Pontevedra
Hallinto:  
 – Pormestari:  Abel Ramón Caballero Álvarez (PSOE)
Pinta-ala:  
 – Kokonaispinta-ala:  109,06 km²
Korkeus:  0 m
Väkiluku (1.1.2016):  292 817
 – Väestötiheys:  2700 as./km²
Aikavyöhyke:  UTC+1
 – Kesäaika:  UTC+2
Postinumero:  36201–36216
Suuntanumero(t):  986
 
 hoxe.vigo.org 
 Lähteet: = Väkiluku 
Infobox OKVirheellinen NIMI-arvo: 
Vigo on Atlantin rannalla Espanjan luoteisosassa Galician itsehallintoalueella sijaitseva kaupunki, joka kuuluu Pontevedran maakuntaan. Se on Galician suurin ja Espanjan 14. suurin kaupunki. Vigossa on 292 817 asukasta (2016). Vigon suurkaupunkialueen väkiluku on noin 370 000 (2011).
Vigo on tärkeä teollisuuskaupunki, jossa on paljon etenkin autoteollisuutta. Koko Galician tärkein työnantaja on PSA Peugeot Citroën, jonka Vigon tehtaassa valmistettiin lähes puoli miljoonaa autoa vuonna 2003. Myös kalastus on perinteisesti ollut tärkeä elinkeino alueella: kaupunki on Euroopan tärkein kalastussatama ja  Vigon satama on vilkkaimmin liikennöityjen joukossa koko Espanjassa. Kaupungissa toimii myös Euroopan kalastuksenvalvontavirasto (EFCA).
Ilmastollisesti Vigo sijoittuu lauhkean ja subtrooppisen vyöhykkeen rajalle: vuoden keskilämpötila on +15 °C ja kylmimpänäkin aikana (helmikuu) keskimääräinen vuorokauden keskilämpötila on kahdeksan astetta. Vigoa ympäröivät vuoret (Monte Alba, Galiñeiro, Monte de Beade) muodostavat lähes yhtenäisen ketjun, joka luo kaupunkiin mikroilmaston.
Historiallisesti Vigo on hyvin nuori kaupunki, sillä vielä 1800-luvun lopussa asukkaita oli vain muutamia tuhansia. Esimerkiksi Vigon yliopisto perustettiin vasta vuonna 1990.  Satamakaupunkina Vigo on ollut merkittävä jo hyvin pitkään, esimerkiksi suuri osa Etelä-Amerikan emigranteista lähti matkaan juuri Vigon satamasta.
Vigon jalkapalloseura Celta pelaa Espanjan korkeimmalla sarjatasolla, Primera Divisiónissa.
Kuvia

Vigon satama
Illas Cíes
Castelo do Castro (1600-luku)
Igrexa de Santiago de Bembrive
O Castro de Vigo
Pazo de Castrelos (Museo Municipal Quiñones de León)
Parque de Castrelos
Museo de Arte Contemporánea de Vigo (MARCO)
Vigon keskusta
Praza Portugal
Teatro García Barbón
Praia de Samil
Aiheesta muualla

Kuvia tai muita tiedostoja aiheesta Vigo Wikimedia Commonsissa
Kaupungin virallinen kotisivu
Vigon yliopisto
Väärä kompositio

Väärä kompositio tarkoittaa argumentaatiovirhepäätelmää, jonka mukaan kokonaisuudella on samat ominaisuudet kuin sen osilla. Sen yleinen kaava on seuraava:
A on osa B:tä
A:lla on ominaisuus X
Siispä B:lläkin on ominaisuus X
Esimerkiksi: Kaisa kuuluu seurakunnan kuoroon. Kaisa on juoruilija. Seurakunnan kuorossa puhutaan varmasti pahaa ihmisten selkien takana.
Väärä liike

| Väärä liike> Falsche Bewegung |
| --- | --- |

Ohjaaja:  Wim Wenders
Käsikirjoittaja:   Peter Handke  Goethen romaanin  Wilhelm Meisterin oppivuodet pohjalta  
Tuottaja:   Peter Geneé  Wim Wenders 
Säveltäjä:  Jürgen Knieper
Kuvaaja:  Robby Müller
Leikkaaja:  Peter Przygodda
Pääosat:   Rüdiger Vogler  Hanna Schygulla  Hans Christian Blech  Peter Kern  Ivan Desny  Lisa Kreuzer  
Valmistustiedot
Valmistusmaa:  Saksa
Levittäjä:  Axiom Films
Ensi-ilta:  1975
Kesto:  104 min 
Alkuperäiskieli:  saksa
Budjetti:  620 000 DEM
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Väärä liike (saks. Falsche Bewegung, engl. Wrong Move tai Wrong Movement) on Wim Wendersin ohjaama saksalainen road movie vuodelta 1975. Se on toinen osa Wendersin kolmiosaisesta tie-elokuvien sarjasta, johon kuuluvat myös elokuvat Alice in den Städten (1974) ja Kings of the Road (1976). Edellä mainituista poiketen Väärä liike on värielokuva.
Elokuvassa seurataan aloittelevan kirjailijan, Wilhelmin (Rüdiger Vogler), ja hänen kumppaniensa matkantekoa. Käsikirjoituksen sitä varten laati itävaltalainen kirjailija Peter Handke, ja se perustuu Goethen romaaniin Wilhelm Meisterin oppivuodet. Väärä liike voitti Saksan elokuvapalkinnon 1975 kategorioissa paras ohjaaja,  käsikirjoitus, leikkaaja, pääkuvaaja, musiikki ja näyttelijät. Se oli myös elokuva, jossa Nastassja Kinski teki ensiesiintymisensä valkokankaalla. Hänet tunnettiin tuolloin nimellä Nastassja Nakszynski, ja hän esitti roolihahmoa Mignon.
Tapani Kalliomäki

Jaakko Tapani Kalliomäki (s. 28. joulukuuta 1970 Tampere) on suomalainen näyttelijä ja ohjaaja.
Kalliomäki valmistui teatteritaiteen maisteriksi Teatterikorkeakoulusta vuonna 1997. Hän on näytellyt muun muassa Helsingin Kaupunginteatterissa, KOM-teatterissa, Tampereen Työväen teatterissa, Teatteri Jurkassa ja Teatteri Pienessä Suomessa. Nykyisinmilloin? hän on Lahden Kaupunginteatterin näyttelijä. Tapani Kalliomäki esitti muun muassa Sibelius-elokuvassa (2003) Ainon veljeä Armas Järnefeltiä ja majuri Suurkaria Åke Lindmanin ohjaamassa elokuvassa Tali-Ihantala (2007). Hänbon näytellyt myös muun muassa elokuvissa Lipton Cocton in the Shadows of Sodoma, Kaksipäisen kotkan varjossa ja Sirpaleita. Televisiossa hän näytteli Hovimäki-sarjassa pääosaa, Magnus (1999) ja Felix Lindhofia (2003). Kalliomäki on näytellyt myös muun muassa televisiosarjoissa Rakkaus ja laki, Salatut elämät ja Puolustuksen puheenvuoro. Kalliomäki näytteli Janne Kivivuorta Timo Koivusalon elokuvissa Täällä Pohjantähden alla (2009) ja Täällä Pohjantähden alla II (2010). Olavi Virta -elokuvassa (2018) hän näytteli Kipparikvartetin Teijo Joutselaa. Kalliomäki oli kymmenen vuoden ajan pääosassa Yleisradion Radioteatterin kuunnelmasarjassa Kantolan perhe, ja häntä on kuultu runsaasti muissakin kuunnelmatuotannoissa. Kalliomäki on myös ohjannut teattereissa sekä kurssittanut ja opettanut näyttelijäntyötä alan oppilaitoksissa.
Aiheesta muualla

Tapani Kalliomäki Internet Movie Databasessa. (englanniksi)
Thabo Sefolosha

| Thabo Sefolosha |
| --- | --- |

Henkilötiedot
Koko nimi:  Thabo Patrick Sefolosha
Syntynyt: 2. toukokuuta 1984 (ikä 40) Vevey, Sveitsi
Kansalaisuus:   Sveitsi
Koripalloilija
Pelipaikka:  Heittävä takamies / Pieni laitahyökkääjä
Pituus:  201 cm
Paino:  98 kg
Nyk. joukkue:  Houston Rockets
Sarja:  NBA
NBA-varaus:  13. varaus 2006 (Philadelphia 76ers)
Pelaajaura
Seurajoukkueet
2001–2002 2002–2005 2005–2006 2006–2009 2009–2014 2011 2014–2017 2017–2019 2019–:   Tege Riviera Basket  Élan Chalon  Pallacanestro Biella  Chicago Bulls  Oklahoma City Thunder  Fenerbahçe Ülker  Atlanta Hawks  Utah Jazz  Houston Rockets
Maajoukkueet
2003–:   Sveitsi
Aiheesta muualla
www.thabosefolosha.com ja www.thabosefolosha.com/en
FIBA
Thabo Patrick Sefolosha (s. 2. toukokuuta 1984 Vevey) on sveitsiläinen koripalloilija, joka edustaa NBA-liigassa pelaavaa Houston Rocketsia.
Ura

Sefolosha pelasi nuoruudessaan useita eri urheilulajeja, mutta innostui erityisesti koripallosta 1990-luvun puolivälissä. Hän pelasi sitä vanhemman veljensä kanssa Blonayn juniorijoukkueissa ja heidän avullaan joukkue voitti myöhemmin muun muassa nuorten Sveitsin-mestaruuden. Sefolosha nousi pääsarjatasolla pelanneeseen Tege Riviera Basket kaudeksi 2001–2002. Ensimmäisellä pääsarjakaudellaan hän teki 11,0 pistettä 26 ottelussa.
Sefoloshan hyvien peliesitysten ansiosta Ranskan pääsarjassa pelannut Élan Chalon kiinnostui hänestä. Koska hänen perheensä mielestä Sveitsi oli liian pieni maa kunnollisen uran aloittamiseen, siirtyi Sefolosha Chaloniin vuonna 2002. Ensimmäisen kautensa ajan hän pelasi lähinnä seuran juniorijoukkueessa, mutta jo toisella kaudella hän sai säännöllisiä peliminuutteja. Kaudella 2004–2005 hän nousi avausviisikkoon ja johdatti joukkueensa välieriin tekemällä 9,4 pistettä ottelua kohden.
Ennen kauden 2005–2006 alkua Chalonin ja Sefoloshan välille nousi kiista, eikä uutta sopimusta saatu aikaan. Tämän vuoksi hän siirtyi Serie A:ssa pelanneeseen Pallacanestro Biellaan. Hänelle annettiin paljon vastuuta ja Sefolosha teki 12,0 pistettä sekä otti 6,4 levypalloa ottelua kohden. Sefolosha ilmoittautui vuoden 2006 NBA:n varaustilaisuuteen, jossa hän oli Philadelphia 76ersin 13:s varaus. Hänen pelioikeutensa kaupattiin kuitenkin Chicago Bullsille, jossa hän aloitti NBA-uransa. Tulokaskaudellaan Sefolosha teki 3,6 pistettä ottelua kohden. Hän edusti seuraa helmikuuhun 2009 asti, jolloin hänet myytiin Oklahoma City Thunderille. Loppukausi oli tilastollisesti hänen NBA-uransa paras, sillä hän teki keskimäärin 8,5 pistettä ottelua kohden. NBA:n vuoden 2011 työsulun ajaksi Sefolosha siirtyi pelaamaan turkkilaiseen Fenerbahçeen. Hän pelasi joukkueessa seitsemän Euroliiga-ottelua, joissa hän teki 11,4 pistettä ottelua kohden.
Heinäkuussa 2014 Sefolosha siirtyi Atlanta Hawksiin pelaajakaupassa, jossa Hawks sai lisäksi Giorgos Printezisin NBA-pelaajaoikeudet ja jossa Thunder sai vaihdossa Sofoklis Schortsanitisin NBA-pelaajaoikeudet. Huhtikuussa 2015 Sefolosha pidätettiin Pero Antićin kanssa hetkeksi New Yorkissa näiden saavuttua paikalle, missä NBA-pelaaja Chris Copelandia oli aiemmin puukotettu. Pelaajat olivat kieltäytyneet poistumasta rikospaikalta poliisin kehotuksesta huolimatta. Sefolosha loukkasi pidätystilanteessa jalkansa, mikä päätti hänen kautensa. Keväällä 2016 Sefolosha haastoi tapahtuneesta oikeuteen viisi poliisia mm. liiasta voimankäytöstä hakien jopa 50 miljoonan dollarin vahingonkorvauksia.
Kesällä 2017 Sefolosha siirtyi Utah Jazziin. Kahden kauden jälkeen hän siirtyi Houston Rocketsiin.
Aiheesta muualla

Virallinen kotisivu (englanniksi) (ranskaksi)
NBA:n pelaajaprofiili (englanniksi)
Euroliigan pelaajaprofiili (englanniksi)
Teenage Mutant Ninja Turtles (1989 kolikkopeli)

| Teenage Mutant Ninja Turtles |
| --- | --- |

Kehittäjä:  Konami
Julkaisija:  Konami
Jakelija:  Konami
Säveltäjä:  Miki Higashino
Pelisarja:  Teenage Mutant Ninja Turtles
Julkaistu:  NA 11. lokakuuta 1990
Lajityyppi:  Beat 'em up
Pelimuoto:  Yksinpeli, moninpeli
Ikäluokitus:  ESRB: Kaikenikäisille 
Alusta:  Kolikkopeli NES Amiga Atari ST DOS Commodore 64
Lisää peliartikkeleitaVideopelien teemasivulla
Infobox OK : 
Teenage Mutant Ninja Turtles on Konamin kehittämä vuoden 1989 joulukuussa julkaistu Beat 'em up. Se perustuu saman nimiseen animaatiosarjaan Turtles – mutanttikilpikonnat.
Pelattavuus

Pelaaja voi valita pelattavakseen yhden neljästä mutanttikilpikonnasta: Leonardon, Michelangelon, Donatellon tai Rafaellon. Tarkoituksena on pelastaa April O'Neil ja Tikku Silppurin käsistä. Suurin osa vastustajista on jalkaninjoja, joiden asujen värit ja aseet vaihtelevat kenttien myötä.
Vastaanotto

Mikrobitti antoi arvostelussaan NES-versiolle seuraavat arvosanat: idikset 50, toteutus 70, fiilikset 70.
Aiheesta muualla

Teenage Mutant Ninja Turtles II: The Arcade Game MobyGamesissa (englanniksi)
Väärä profeetta

Väärä profeetta on uskonnollisessa yhteydessä henkilö, joka väärin perustein hankkii profetoimisen lahjan tai käyttää sitä omiin pahoihin tarkoitusperiinsä.
Väärä profeetta Ilmestyskirjassa

Yksi tunnetuimmista vääristä profeetoista esiintyy Ilmestyskirjassa. Maailmanlopun väärä profeetta on toinen kahdesta pedosta, tarkennetusti myöhemmin maasta noussut peto. Väärä profeetta ylistää ensimmäistä petoa (antikristus) ja yrittää horjuttaa ihmisten uskoa kirkon sisältäpäin. Maasta noussut peto kuvataan olennoksi, jolla on kaksi lampaan sarvea ja lohikäärmeen ääni. Väärä profeetta pettää ihmisiä tekemällä ihmeitä, kuten käskemällä tulen langeta taivaasta ja diktaattorin kuvia puhumaan. Väärä profeetta tulee hallitsemaan kaupantekoa, ja vain ne joilla on pedon luku näkyvällä paikalla saavat käydä kauppaa. Antikristuksen ja väärän profeetan lopullinen kohtalo on palaa ikuisessa kärsimyksessä kun Jumala heittää molemmat tulimereen.
Maailmanloppu ja lopun ajat kristillisessä eskatologiassa
Antikristus | Apokalypsi | Eskatologia | Danielin kirja | Harmageddonin taistelu | Ilmestyskirja | Jeesuksen toinen tuleminen | Pedon luku | Tuhatvuotinen valtakunta | Tuomiopäivä | Vihan ja ahdistuksen aika | Väärä profeetta | Ylöstempaus
Tapani Jatkola

Tapani Elias Jatkola (26. joulukuuta 1928 Hämeenlinna – 7. maaliskuuta 2015 Espoo) oli suomalainen juristi, erityisesti hallintolakimies. Hän oli sisäasiainministeriön kaavoitus- ja rakennusasioiden osaston päällikkö 1967–1971 ja korkeimman hallinto-oikeuden hallintoneuvos (KHO:n jäsen) 1972–1993.
Hän suoritti ylemmän oikeustutkinnon 1951, valmistui lakitieteen kandidaatiksi 1954 ja sen jälkeen lakitieteen lisensiaatiksi ja varatuomariksi 1956.
Aiheesta muualla

Tapani Jatkolan muistokirjoitus Helsingin Sanomissa (Arkistoitu – Internet Archive)
Wikisitaatit

Englanninkielisten Wikisitaattien tunnus.
Wikisitaatit (engl. Wikiquote) on Wikimedia Foundationin hallinnoima Wikipedian sisarhanke. Se käyttää samaa MediaWiki-alustaa kuin muutkin Wikimedia Foundationin hankkeet. Wikisitaattien tarkoituksena on yhteistoiminnallisesti koota kattava valikoima eri henkilöiden sitaatteja, puheita ja kirjoituksia sekä sananlaskuja ja anekdootteja. Ajatuksen Wikisitaateista esitti Daniel Alston ja Brion Vibber toteutti asian käytännössä.
Alun perin hanke aloitettiin englannin kielellä, mutta heinäkuussa 2004 muunkieliset Wikisitaatit aloittivat toimintansa. Suomenkielinen versio avattiin 5. elokuuta 2004.